钦定古今图书集成/明伦汇编/官常典/第312卷 > 毕锵
## 钦定古今图书集成/明伦汇编/官常典/第312卷 > 毕锵

按《明外史》本传：“锵字廷鸣，石埭人。嘉靖三十二年进
士。授刑部主事，历郎中，擢浙江提学副使，迁广西右
参政，进按察使，再迁湖广左布政使。召为太仆卿，未
至，改应天尹。海瑞抚江南，移檄京府等于属吏，锵却
不受。瑞察锵政，更与善。进南京户部右侍郎，督理粮
储。万历二年，入为刑部右侍郎，改户部，总督仓场，擢”
南京户部尚书，谢病去。起南京工部尚书，就改吏部，
征为户部尚书。帝以风霾谕所司陈时政，锵以九事
上。中言：“锦衣旗校至万七千四百馀人，内府诸监局
匠役数亦称是。此穴食之尤，宜屏除冒滥。州县丈田
滋弊。云南鼓铸不酬工直，官已裁而复置，田欲垦而再停。请酌土俗人情，毋率意更改。至袍服锦绮，岁有
积馀，何烦频织。天灯费钜万，尤不经滥，予不可不裁，
淫巧不可不革。”他所奏并多切要近幸从中挠之，不
尽行。锵乃引年乞罢，予驰驿归。锵遇事守正，有物望，
年及八十，赐存问，加太子少保，后凡存问者再。其孙
汝楩奉表入谢，诏以为太学生。年九十三而卒，赠太
子太保，谥恭介。